CELEX: 32009D0603
Language: lt
Date: 1249430400000
Title: 2009/603/EB: 2009 m. rugpjūčio 5 d. Komisijos sprendimas, kuriuo pagal Europos Parlamento ir Tarybos direktyvą 2006/66/EB nustatomi baterijų ir akumuliatorių gamintojų registravimo reikalavimai (pranešta dokumentu Nr. C(2009) 6054) (Tekstas svarbus EEE)

8.8.2009   
            
            
               LT
            
            
               Europos Sąjungos oficialusis leidinys
            
            
               L 206/13
            
         
      KOMISIJOS SPRENDIMAS
   
   2009 m. rugpjūčio 5 d.
   kuriuo pagal Europos Parlamento ir Tarybos direktyvą 2006/66/EB nustatomi baterijų ir akumuliatorių gamintojų registravimo reikalavimai
   (pranešta dokumentu Nr. C(2009) 6054)
   (Tekstas svarbus EEE)
   (2009/603/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. rugsėjo 6 d. Europos Parlamento ir Tarybos direktyvą 2006/66/EB dėl baterijų ir akumuliatorių bei baterijų ir akumuliatorių atliekų ir Direktyvos 91/157/EEB panaikinimo (1), ypač į jos 17 straipsnį,
   kadangi:
   
               (1)
            
            
               Direktyvoje 2006/66/EB numatyta registruoti baterijų ir akumuliatorių gamintojus. Kad gamintojai galėtų išvengti nereikalingos administracinės naštos, būtina nustatyti visoje Bendrijoje taikytinus procedūrinius reikalavimus.
            
         
               (2)
            
            
               Reikėtų nurodyti informaciją, kurią turėtų pateikti baterijų ir akumuliatorių gamintojai, teikdami registracijos paraišką, kad ta informacija nesikartotų taikant su kitomis registravimo procedūromis susijusius reikalavimus.
            
         
               (3)
            
            
               Visi registracijos mokesčiai turėtų būti proporcingi ir pagrįsti sąnaudomis, kad atitinkami gamintojai galėtų išvengti nereikalingų administracinių išlaidų.
            
         
               (4)
            
            
               Šiame sprendime numatytos priemonės atitinka Europos Parlamento ir Tarybos direktyvos 2006/12/EB (2) 18 straipsnio 1 dalimi įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Registravimo reikalavimai
   Baterijų ir akumuliatorių gamintojus raštu arba elektroninėmis priemonėmis registruoja nacionalinės institucijos arba nacionalinės valstybių narių įgaliotos gamintojų atsakomybės organizacijos (toliau – registravimo įstaigos).
   Registravimo procedūra gali būti kitos gamintojų registravimo procedūros dalis.
   Baterijų ir akumuliatorių gamintojams registruotis reikia tik vieną kartą toje valstybėje narėje, kurios rinkai, vykdydami profesinę veiklą, jie pirmą kartą pateikia baterijas ir akumuliatorius; užsiregistravus jiems suteikiamas registracijos numeris.
   2 straipsnis
   Informacija, kurią turi teikti gamintojai
   Baterijų ir akumuliatorių gamintojai registravimo įstaigoms pateikia priede nurodytą informaciją.
   Taikant 1 straipsnio antroje pastraipoje nurodytą registravimo procedūrą, baterijų ir akumuliatorių gamintojai neprivalo pateikti jokios kitos informacijos, išskyrus nurodytąją priede.
   3 straipsnis
   Registracijos mokesčiai
   Registravimo įstaigos gali imti registracijos mokesčius tik tuo atveju, jeigu jie yra pagrįsti sąnaudomis ir proporcingi.
   Mokesčius imančios registravimo įstaigos praneša kompetentingoms nacionalinėms institucijoms apie mokesčių apskaičiavimo metodiką.
   4 straipsnis
   Registravimo duomenų pasikeitimas
   Valstybės narės užtikrina, kad tuo atveju, jei pasikeičia pagal šio sprendimo priedą gamintojų pateikti duomenys, gamintojai atitinkamai registravimo įstaigai apie tai praneša ne vėliau kaip per mėnesį nuo duomenų pasikeitimo.
   5 straipsnis
   Išsiregistravimas
   Kai gamintojai valstybėje narėje netenka gamintojo statuso, jie išsiregistruoja apie tai pranešdami atitinkamai registravimo įstaigai.
   6 straipsnis
   Šis sprendimas skirtas valstybėms narėms.
   
      Priimta Briuselyje, 2009 m. rugpjūčio 5 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 266, 2006 9 26, p. 1.
   
      (2)  OL L 114, 2006 4 27, p. 9.
   
      PRIEDAS
      
         INFORMACIJA, KURIĄ PRIVALOMA PATEIKTI REGISTRUOJANTIS
      
      
                  1.
               
               
                  Gamintojo pavadinimas ir prekių pavadinimai (jei yra), kuriais gamintojas naudojasi valstybėje narėje.
               
            
                  2.
               
               
                  Gamintojo adresas (-ai): pašto indeksas ir vietovė, gatvės pavadinimas ir namo numeris, šalis, universalusis adresas (URL), telefono numeris ir, jei yra, asmuo ryšiams, gamintojo fakso numeris ir e. pašto adresas.
               
            
                  3.
               
               
                  Rinkai gamintojo tiekiamų baterijų ir akumuliatorių tipas: nešiojamosios baterijos ir akumuliatoriai, pramoninės baterijos ir akumuliatoriai arba automobiliams skirtos baterijos ir akumuliatoriai.
               
            
                  4.
               
               
                  Informacija apie tai, ar gamintojas įsipareigojimų laikosi individualiai, ar taikydamas kolektyvinę sistemą.
               
            
                  5.
               
               
                  Registracijos paraiškos pateikimo data.
               
            
                  6.
               
               
                  Nacionalinis gamintojo atpažinties kodas, įskaitant Europos mokesčių mokėtojo kodą arba nacionalinį mokesčių mokėtojo kodą (neprivalomas).
               
            
                  7.
               
               
                  Deklaracija, kurioje nurodoma, kad pateikta informacija yra teisinga.